ລມຕ ການຕ່າງປະເທດ Tillerson ຢ້ຽມຢາມ ເກົາຫຼີໃຕ້ ທ່າມກາງ ທີ່ມີການປ່ຽນແປງ ທາງ ການເມືອງ
ພວກເຈົ້າໜ້າທີ່ ຮັກສາການຊົ່ວຄາວ ທີ່ນິຍົມແນວທາງເດີມ ກໍຈະເອີ່ຍເຖິງ ຄວາມຕ້ອງການ ຂອງສະຫະລັດ ທີ່ຢາກລົງໂທດ ເກົາຫຼີເໜືອໜັກຂຶ້ນຕື່ມ ເພື່ອກົດດັນ ໃຫ້ Kim Jong Un ລົບລ້າງໂຄງການອາວຸດນິວເຄລຍ.
ທ່ານ Rex Tillerson ລັດຖະມົນຕີການຕ່າງປະເທດສະຫະລັດ ທີ່ຫາກໍຖືກແຕ່ງຕັ້ງໃໝ່ໆ ຈະຢ້ຽມຢາມເກົາຫຼີໃຕ້ ໃນທ້າຍສັບປະດານີ້ ຊຶ່ງເປັນຊ່ວງເວລາປ່ຽນແປງຢ່າງໃຫຽ່ ຫຼວງທາງການເມືອງ ທີ່ອາດພາໃຫ້ມີຄວາມສະລັບສັບຊ້ອນໃນພັນທະມິດ ລະຫວ່າງ ວໍຊີງຕັນ ກັບນະຄອນຫຼວງໂຊລ໌ ດັ່ງນັກຂ່າວຂອງ VOA Brian Padden ມີລາຍງານກ່ຽວກັບເລື່ອງນີ້ ຊຶ່ງວັນນະສອນ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ຂະນະນີ້ ເກົາຫຼີໃຕ້ ພວມຕົກຢູ່ໃນທ່າມກາງຄວາມວຸ້ນວາຍໃນການປ່ຽນແປງ ທາງການເມືອງ ລຸນຫຼັງການຟ້ອງຮ້ອງປະທານາທິບໍດີ Park Geun-hye ຜູ້ຊຶ່ງໄດ້ຖືກປົດອອກຈາກອຳນາດໃນຖານະພົວພັນກັບການໃຫ້ເງິນສິນບົນ ຈຳນວນຫຼາຍໆລ້ານໂດລ່າ ບັນດາຜູ້ນຳພັກຝ່າຍຄ້ານເສລີ ພວກຊຶ່ງບໍ່ໄດ້ມອງເຫັນແບບດຽວກັນກັບສະຫະລັດ ເລື່ອງນະໂຍບາຍຂອງເກົາຫຼີເໜືອ ມີທ່າທາງວ່າ ກຳລັງຈະຊະນະໃນການເລືອກ ຕັ້ງປະທານາທິບໍດີທີ່ຈະມີຂຶ້ນໃນໄວໆນີ້ ແຕ່ວ່າໃນສັບປະດານີ້ ລັດຖະມົນຕີການຕ່າງປະເທດຄົນໃໝ່ ທ່ານ Rex Tillerson ຈະເຫັນພຽງແຕ່ຄວາມພ້ອມພຽງຮຽງໜ້າ ເປັນປຶກແຜ່ນ ໃນຕອນທີ່ທ່ານຢ້ຽມຢາມ ກອງກຳລັງສະຫະລັດ ໃນເກົາຫຼີໃຕ້ ທີ່ຮ່ວມຊ້ອມລົບ ອັນລວມທັງ ກຳປັ່ນ USS Carl Vinson ບັນທຸກເຄື່ອງບິນ ບັງຄັບດ້ວຍພະລັງນິວເຄລຍນຳ ໃນການສະແດງ ໃຫ້ເຫັນເຖິງແສນຍານຸພາບ ເພື່ອຕ້ານຢັນຄວາມສາມາດຂອງເກົາຫຼີເໜືອ ທາງດ້ານ ນິວເຄລຍແລະລູກສອນໄຟຂີປະນາວຸດທີ່ພວມກ້າວໜ້າໄປ ເກົາຫຼີເໜືອ ໄດ້ເຕືອນວ່າ ຈະໂຈມຕີດ້ວຍການ ຖ້າຫາກວ່າ ກໍ່າປັ່ນທີ່ວ່ານີ້ ລ່ວງລ້ຳອະທິປະໄຕ ແລະກຽດສັກສີຂອງຕົນ ໃນລະຫວ່າງການຊ້ອມລົບດັ່ງກ່າວ ນອກຈາກນັ້ນແລ້ວ ທ່ານ Tillerson ຍັງຈະໄດ້ຍິນແຕ່ສຳນວນທີ່ເປັນການ ສະໜັບສະໜຸນນະໂຍບາຍສະຫະລັດ ຕອນທີ່ທ່ານພົບປະກັບປະທານາທິບໍດີ ຮັກສາການຊົ່ວຄາວ ທ່ານ Hwang Kyo-anh ແລະລັດຖະມົນຕີປ້ອງກັນ ປະເທດເກົາຫຼີໃຕ້ ທ່ານ Yun Byung-Se ພວກເຈົ້າໜ້າທີ່ທັງສອງທີ່ຮັກສາ ການຊົ່ວຄາວທີ່ນິຍົມແນວທາງເດີມ ກໍຈະເອີ່ຍເຖິງຄວາມຕ້ອງການຂອງ ສະຫະລັດ ທີ່ຢາກລົງໂທດເກົາຫຼີເໜືອໜັກຂຶ້ນຕື່ມ ທີ່ຢາກກົດດັນ Kim Jong Un ໃຫ້ລົບ ລ້າງໂຄງການອາວຸດນິວເຄລຍ ຂອງເຂົາ ແລະພວກເພິ່ນກໍສະໜັບສະໜຸນລະບົບ THAAD ລູກສອນໄຟປ້ອງກັນ ໃຫ້ໄປ ຕິດຕັ້ງໃນເກົາຫຼີໃຕ້ ຊຶ່ງເປັນຄວາມຈຳເປັນສຳຫຼັບການເອົາມາດຕະການປ້ອງກັນ ຕ້ານເກົາຫຼີເໜືອ ພວກທີ່ນິຍົມແນວທາງເດີມຫຼາຍທ່ານ ເຫັນພ້ອມນຳທ່ານ Thae Yong Ho, ອະດີດຮອງຫົວໜ້າສະຖານທູດເກົາຫຼີເໜືອໃນນະຄອນລອນດອນ ກ່ອນທີ່ ທ່ານຈະໂຕນໜີໄປຍັງເກົາຫຼີໃຕ້ ໃນປີກາຍນີ້ ທີ່ວ່າ Kim Jong Un ຈະບໍ່ມີທາງ ຍົກເລີກໂຄງການອາວຸດນິວເຄລຍຂອງເຂົາຈັກເທື່ອ ໂດຍກ່າວວ່າ ເຖິງຢ່າງນັ້ນກໍຕາມ ທ່ານ Moon Jae-in ຜູ້ນຳໃນການລົງແຂ່ງຂັນເອົາຕຳແໜ່ງ ປະທານາທີບໍດີ ຈາກພັກປະຊາທິປັດ ແຫ່ງເກົາຫຼີ ກໍບໍ່ຢາກຈະປະເຊີນໜ້າແຮງ ແຕ່ຢາກເຮັດຂໍ້ຕົກລົງກັບລັດຖະບານຂອງ Kim Jong Un ໂດຍກ່າວວ່າ ໃນຂະນະທີ່ຄວາມພະຍາຍາມໃນອະດີດ ທີ່ຈະກຳກັບນຳ ການຢາກໃຫ້ມີການປ່ຽນແປງຜ່ານທາງການເສດຖະກິດນັ້ນ ແມ່ນບໍ່ປະສົບຜົນ ສຳເລັດ ເພື່ອຢາກໃຫ້ເກົາຫຼີເໜືອຢຸດໂຄງການພັດທະນາອາວຸດນິວເຄລຍ ພວກເຂົາກັບສະແດງເຖິງຂັ້ນຕອນຂອງການພັດທະນາ ແລະສົ່ງເສີມການທົດລອງ ທີ່ໂຕ້ແຍ້ງວ່າ ມັນເຖິງເວລາແລ້ວທີ່ຈະທົດລອງໃໝ່ອີກ ນອກນີ້ ຊາວເກົາຫຼີໃຕ້ຈຳນວນຫຼວງຫຼາຍ ຍັງພາກັນບໍ່ແນ່ໃຈ ກ່ຽວກັບລະບົບ THAAD ຊຶ່ງເຮັດໃຫ້ຈີນ ທີ່ເປັນຝ່າຍຄ້ານຢ່າງໜັກເຂັ້ມແຂງ ທັງມີລາຍງານວ່າ ຈີນແກ້ແຄ້ນທາງດ້ານເສດຖະກິດເພີ່ມຂຶ້ນຕໍ່ຕ້ານບັນດາບໍລິສັດເກົາຫຼີໃຕ້